এই হলেন মুহাম্মাদ

**এই হলেন মুহাম্মদ** হলো একটি বই ও প্রকল্প যা বিশ্বব্যাপী রাসূলের বিরুদ্ধে অপ্রপারচারের বিরুদ্ধে একটি প্রকল্পের সমতূল্য একটি উদ্যোগ। প্রকাশকরা ও বইয়ের মন্তব্যকারীরা এটাকে রাসূলের জীবনের বিশ্বকোষ হিসাবেও আখ্যায়িত করেছে। যা বইয়ের মাধ্যমে হযরত মুহাম্মদের জীবনী ব্যাপকভাবে বর্ণনা করে। উদ্যোগের ধারণা দিয়েছিলেন ড. মুহাম্মদ সাঈদ আল-আউলাকী, যা পরে বিশ্বের সবচেয়ে বড় বই হিসেবে স্বীকৃতি পায় এবং প্রথম আরবি বই হিসেবে গিনেস বুকে স্থান করে নেয়। এটি ২৭ ফেব্রুয়ারি ২০১২ সালে বিশ্বের সবচেয়ে বড় বই হিসেবে স্বীকৃতি পায়। সমাজসেবক হামদান বিন রাশিদ আল মাকতুম এই উদ্যোগের পৃষ্ঠপোষকতা করেন। বইটির উদ্যোগ গ্রহণকারীরা ২০১৩ সালে ব্রিটেন থেকে "সবচেয়ে প্রভাবশালী ব্যক্তিত্ব" হিসেবে "ওল্ডেনবার্গ" পুরস্কার পায়। বইটি গিনেস ওয়ার্ল্ড রেকর্ডস থেকে পাঁচটি ভিন্ন সার্টিফিকেট লাভ করেছে।**** ক্ষুদ্র সংস্করণের মোট পৃষ্ঠাসংখ্যা ৪৩১টি, যা উন্নত মানের কাগজে তৈরি করা হয়েছে এবং সম্পূর্ণ প্রক্রিয়াটি ৭ থেকে ৯ মাস সময় নিয়েছিল, যেখানে প্রায় ৩০০ জন কারিগর কাজ করেছেন।

## প্রকল্পের বিবরণ
এই বইটি একটি স্বপ্ন ও ব্যতিক্রমী উদ্যোগ কাজ করার লক্ষ্য নিয়ে যাত্রা শুরু করে। মুশাহেদ ইন্টারন্যাশনাল গ্রুপ এই বৃহৎ প্রকল্পটি বাস্তবায়ন করে **এই হলেন মুহাম্মদ** বইয়ের মাধ্যমে, যা আরব ও মুসলিমদের একটি গৌরবময় অর্জন হিসেবে ইতিহাসে স্থান করে নেয়। তবে বইটির ধারণা হঠাৎ করেই আসে নি; এটি ছিল দীর্ঘদিনের চিন্তার ফসল। উদ্দেশ্য ছিল বিশ্ববাসীর কাছে আমাদের মহান নবী মুহাম্মদ সাল্লাল্লাহু আলাইহি ওয়া সাল্লাম-এর প্রকৃত চিত্র পৌঁছে দেওয়া এবং তাঁর আলোকিত জীবন ও ইসলামের সত্য, ন্যায় ও মানবিকতার বার্তা বিশ্বমঞ্চে তুলে ধরা। এই বইটির পরিকল্পনা করা হয়েছিল সৃজনশীল ও আধুনিক বৈশ্বিক পদ্ধতিতে, যাতে বিজ্ঞানভিত্তিক দৃষ্টিকোণ থেকে বিশ্ববাসীকে মুহাম্মদের পরিচয় ও তার মহান জীবনচরিত উপস্থাপন করা যায়। এটি তাঁর শিক্ষা ও বার্তার ভিত্তিতে মানুষকে পড়াশোনায় আগ্রহী করার এক দৃষ্টান্তও বটে, কারণ আমরা সেই জাতি যারা ‘পড়া’র মাধ্যমে আলোকিত হয়েছে, আর এই বই সেই শিক্ষাকে বিশ্বের সামনে চিরস্থায়ী করার একটি প্রয়াস।

### বিশ্বমুখী প্রকল্পের সূচনা
এক বছরেরও বেশি সময় ধরে মহানবীর বিরুদ্ধে বিদ্বেষের কারণ খুঁজতে পরিচালিত গবেষণার পর সমাজবিজ্ঞানী ও শীর্ষ বিপণন প্রতিষ্ঠানগুলোর মধ্যে একমত হয় যে: আমাদের কাছে সর্বোত্তম পণ্য রয়েছে কিন্তু সবচেয়ে দুর্বল বিপণন ব্যবস্থা, আমাদের কাছে সর্বোত্তম বার্তা রয়েছে কিন্তু সবচেয়ে দুর্বল উপস্থাপক, আমাদের কাছে রয়েছে সর্বোত্তম আদর্শ কিন্তু সবচেয়ে অদক্ষ প্রতিনিধি। আমাদের কাছে একটি রত্ন আছে, যার নাম ইসলাম, আর আমাদের কাছে একটি অমূল্য সম্পদ আছেন মহানবী মুহাম্মদ সাল্লাল্লাহু আলাইহি ওয়া সাল্লাম, যিনি বিশ্বমানবতার জন্য এক অনন্য আদর্শ। অথচ আমাদের মধ্যে যারা নিজেদের মুসলমান হিসেবে পরিচয় দেন, তারা এই ধর্মের সঠিক প্রতিফলন ঘটাতে পারছেন না। ফলে পশ্চিমা বিশ্বে ইসলামের সম্পর্কে নেতিবাচক ধারণা তৈরি হয়েছে, আর সেটি সংশোধন করা আমাদের দায়িত্ব।

### কাজের যাত্রা শুরু
২০১০ সালের শুরুতে ড. মুহাম্মদ সাঈদ আল-আউলাকী মুশাহেদ ইন্টারন্যাশনাল গ্রুপ-এর টিমের সঙ্গে এই প্রকল্প নিয়ে বৈঠক করেন এবং প্রকল্পের রূপরেখা তৈরি করে কাজ শুরু হয়। প্রকল্পের শুরু থেকেই মুশাহেদ ইন্টারন্যাশনাল গ্রুপ উপলব্ধি করেছিল যে এ ধরনের একটি বৃহৎ বৈজ্ঞানিক ও ঐতিহাসিক প্রকল্পের চ্যালেঞ্জগুলো মোটেই সহজ নয়। তবে তারা সেই চ্যালেঞ্জ গ্রহণের সিদ্ধান্ত নেয়। এমন একটি উদ্যোগ, যা সর্বোচ্চ নীতিগত স্পষ্টতা ও নির্ভুলতা দাবি করে, সেটির জন্য একটি সুদূরপ্রসারী পরিকল্পনা ও দৃঢ় প্রত্যয় ছিল অত্যন্ত গুরুত্বপূর্ণ। এই প্রকল্পের প্রতিটি দিককে যথাযোগ্য গুরুত্ব দিয়ে মুশাহেদ ইন্টারন্যাশনাল তাদের সকল অর্থনৈতিক ও প্রযুক্তিগত সম্পদ উজাড় করে দেয়। এই দীর্ঘমেয়াদি অধ্যবসায়ের ফলাফল হিসেবে একটি অসাধারণ ও সূক্ষ্ম কাজ উপস্থাপিত হয়। প্রকল্পটিতে অংশ নিয়েছে দক্ষ মেধা ও অত্যন্ত যত্নে নির্বাচিত পেশাদার টিম। বইটি জ্ঞান ও শৈলীর অপূর্ব মেলবন্ধন হিসেবে আত্মপ্রকাশ করেছে। এটি শুধুমাত্র একটি তথ্যসমৃদ্ধ প্রকাশনা নয়; বরং ধর্মীয়, সাংস্কৃতিক ও মানবিক দৃষ্টিকোণ থেকেও এক অনন্য উদ্যোগ। বইটি শৈল্পিক উৎকর্ষ, ভাবগভীরতা ও প্রাঞ্জল বর্ণনায় পরিপূর্ণ, যা মানবজাতির শ্রেষ্ঠ মহামানব মুহাম্মদ সাল্লাল্লাহু আলাইহি ওয়া সাল্লামের মর্যাদার উপযোগী।

## বইয়ের প্রকাশের লক্ষ্য ও উদ্দেশ্য
রাসূলের ঐতিহাসিক ঐতিহ্যকে গণমাধ্যমে সমৃদ্ধ করা এবং তার জীবনচরিতকে আধুনিক, সমকালীন পদ্ধতিতে উপস্থাপন করে আল্লাহর দিকে আহ্বান চালিয়ে যাওয়া। বিশেষত গণমাধ্যমের মধ্য দিয়ে নতুন প্রজন্মের কাছে সঠিকভাবে মহানবীর পরিচিতি তুলে ধরা এবং তাঁর সম্পর্কে প্রচলিত ভুল ধারণা দূর করা।

### প্রকাশনের লক্ষ্যমাত্রা
ছয়টি পশ্চিমা দেশের তরুণ সমাজের মধ্যে মুহাম্মদী নৈতিকতা ও মূল্যবোধ ছড়িয়ে দেওয়া, শান্তি ও ভালোবাসার বার্তা পৌঁছে দেওয়া এবং স্বেচ্ছাসেবী কার্যক্রমের মাধ্যমে বিকৃত ও ভুল ব্যাখ্যা হওয়া মহৎ মূল্যবোধগুলোকে শোধরানো। বইটি প্রকাশের পরে প্রচারণার জন্য কিছু লক্ষ্যমাত্রা নির্ধারণ করা হয়, সেগুলো হলো:
* পাঁচ বছরের মধ্যে এক মিলিয়ন মানুষের কাছে মহানবী মুহাম্মদ সাল্লাল্লাহু আলাইহি ওয়া সাল্লামের জীবনচরিত পৌঁছে দেওয়া।

* ২০১২ সালে ইসলামী সংস্কৃতির একটি নতুন গিনেস ওয়ার্ল্ড রেকর্ড অর্জন।
* এই সাফল্যের প্রতি স্থানীয় ও আন্তর্জাতিক ৭০% স্যাটেলাইট চ্যানেল এবং গণমাধ্যমের দৃষ্টি আকর্ষণ করা।
* পাঁচ বছরের মধ্যে ৩ লাখ পশ্চিমা নাগরিকের মহানবী সম্পর্কে ধারণার ইতিবাচক পরিবর্তনে অবদান রাখা।

## বইয়ের বিষয়বস্তু
বইটিতে নবী করিম মুহাম্মদের পরিচিতি বিষয়ক একটি সহজবোধ্য বিশ্বকোষ রয়েছে, যা শাইখ খালিদ সাইয়েদ রুশা ও ড. মুহাম্মদ বিন আবদুল্লাহ আদ-দুইশ রচনা করেছেন। এর তত্ত্বাবধায়ক ছিলেন ড. আদেল আশ-শাদি, অধ্যাপক ড. উসমান আল-মুজাইয়্যাদ এবং ড. মুহাম্মদ সাঈদ আল-আউলাকি। এটি বিশ্ব মুসলিম লীগ ও আন্তর্জাতিক নবী পরিচিতি ও সমর্থন সংস্থার সহযোগিতায় সম্পন্ন হয়েছে। বইটির লেখালেখি ও তথ্য সংগ্রহের কাজ তিন বছর সময় লেগেছিল।

### বই প্রস্তুতের তথ্য
বইটি দুবাইতে তৈরি করা হয়েছে এবং তৈরি করার উপকরণ জার্মানি থেকে আনা হয়েছিল। এটি বিশেষ একটি পদ্ধতিতে তৈরি করা হয়েছে যাতে সহজে খুলে ও সংরক্ষণ করা যায়। বইয়ের পৃষ্ঠা বিশেষভাবে রোল করে রাখা হয় যাতে ক্ষতি না হয় এবং বইয়ের কাঠামো ও বেসে টাইটেনিয়াম ব্যবহার করা হয়েছে যাতে জং না ধরে যায়। বইটির দৈর্ঘ্য ৫ মিটার এবং প্রস্থ ৮.৬ মিটার, ওজন ১৫০০ কেজি। ক্ষুদ্র সংস্করণের মোট পৃষ্ঠাসংখ্যা ৪৩১টি, যা উন্নত মানের কাগজে তৈরি করা হয়েছে এবং সম্পূর্ণ প্রক্রিয়াটি ৭ থেকে ৯ মাস সময় নিয়েছিল, যেখানে প্রায় ৩০০ জন কারিগর কাজ করেছেন।

### বিষয়বস্তু ধরণ
এই বইটি বিশ্বের সবচেয়ে বড় বই প্রকল্পের বিষয়বস্তু হিসেবে নির্বাচিত করা হয়েছে কারণ এটি রাসূলুল্লাহর জীবনী নতুন বর্ণনাশৈলীতে উপস্থাপন করে, যা সাহসী ও সহজবোধ্য ভাষায় লেখা। এটি পাঠককে নবীর জীবনের গভীরে নিয়ে যায় যেন তাঁকে একজন মানুষ হিসেবে চেনা যায়, এবং তাঁর জীবনের অনেক অজানা ও বিস্ময়কর দিক উন্মোচিত হয়। "এই হলেন মুহাম্মদ" বইয়ে নবীর রাষ্ট্র প্রতিষ্ঠার অসাধারণ প্রেক্ষাপট ও চমৎকার বর্ণনা রয়েছে, যা মুসলিম ও অমুসলিম উভয় পাঠককে বাস্তবতার জগতে নিয়ে যায় এবং তাঁদের কাছে নবীর জীবন এমনভাবে উপস্থাপন করে যেন তিনি আজ আমাদের মাঝে অবস্থান করতেন। এই বইটি খুবই দুর্লভ কারণ এটি আরব নন ও অমুসলিমদের জন্যও উপযোগী, যা এটিকে সবচেয়ে জনপ্রিয় বইগুলোর মধ্যে একটি হিসেবে স্থান দিয়েছে। এটি ইসলাম ও রাসূলের সম্পর্কে জানতে ইচ্ছুক প্রত্যেকের জন্য উপযুক্ত এবং যারা তাঁদের বন্ধুদের জন্য একটি মূল্যবান উপহার খুঁজছেন, যা সহনশীলতার সংস্কৃতি ছড়িয়ে দিতে ও বৈশ্বিক জ্ঞানের ফাঁক পূরণে সহায়ক হবে।

### বইটির ফোকাস পয়েন্ট
বইটি ইসলামের নবীর অনন্য মানবিকতার গল্প করে এবং রচয়িতারা অনেক জটিল ও সংবেদনশীল বিষয় তুলে ধরেছেন, যেখানে নবী আহলে কিতাবদের সঙ্গে তাঁর আচরণ, তাঁদের অধিকার রক্ষা, সমমর্যাদা প্রদান, এবং উত্তরসূরিদের জন্য তাঁর রেখে যাওয়া নির্দেশনা বিশদভাবে তুলে ধরা হয়েছে। বইটি কিছু বিষয় ফোকাস করে লেখা হয়েছিলো,

* মুহাম্মদ একজন মানুষ।
* মুহাম্মাদের জীবনের একটি দিন।
* মুহাম্মদের চরিত্রের বৈশিষ্ট্য।
* মুহাম্মদ এবং তার বন্ধুরা
* মুহাম্মদের যুদ্ধ ও শান্তির ভারসাম্য
* মুহাম্মদ তার জাতির জন্য কী পরিবর্তন আনলেন।
* মুহাম্মদ অসুস্থতা ব্যক্তি এবং অসুস্থতার সাথে আচরণ।

## সংবাদ সম্মেলন
ড.মুহাম্মদ বিন সাঈদ আল-আউলাকীর নেতৃত্বে মুশাহেদ ইন্টারন্যাশনাল গ্রুপ দুবাই শহরের বুর্জ আল আরব হোটেলে ২০১১ সালের ১৭ আগস্ট একটি সংবাদ সম্মেলন আয়োজন করে, যেখানে মধ্যপ্রাচ্যর প্রধান প্রধান গণমাধ্যম উপস্থিত ছিল। এই সম্মেলনে তারা ঘোষণা করে যে, ২০১০ সালের ১০ অক্টোবর থেকে শুরু হওয়া প্রকল্পটি বিশ্বের সর্বপ্রথম আরবি বই হিসেবে গিনেস ওয়ার্ল্ড রেকর্ডস-এ অন্তর্ভুক্ত করার উদ্দেশ্যে কাজ করছে। বইটি মহানবী মুহাম্মদর সহজবোধ্য জীবনচরিতের একটি বিশ্বকোষ। এটি একদিকে যেমন আরব বিশ্বের পক্ষ থেকে একটি সাংস্কৃতিক বার্তা, তেমনি অন্যদিকে ইসলামের প্রকৃত রূপ ও মানবিক বার্তা বিশ্ববাসীর সামনে তুলে ধরার প্রচেষ্টা। এমন সময়ে যখন ইসলাম ও মুসলমানদের বিরুদ্ধে উদ্দেশ্যপ্রণোদিত অপপ্রচার চালানো হচ্ছে, তখন এই প্রকল্পের মাধ্যমে ইসলামের সত্যিকারের শান্তির বাণী পৌঁছে দেওয়ার লক্ষ্য নির্ধারণ করা হয়েছে। ড. মুহাম্মদ সাঈদ আল-আউলাকী এবং রানা আল-গাওয়ি সাধারণ সমন্বয়কারী হিসাবে এবং মুহাম্মদ আল-আহমার প্রকল্প বিপণন পরিচালক হিসাবে দায়িত্ব পালন করেন।

### বই প্রকাশের অনুষ্ঠান
২০১২ সালের ২৭ ফেব্রুয়ারি তারিখে শেখ হামদান বিন রাশিদ আল মাকতুম-এর পৃষ্ঠপোষকতায় মুশাহেদ ইন্টারন্যাশনাল গ্রুপ তাদের বিশাল প্রকল্পের আনুষ্ঠানিক প্রকাশ করে। অনুষ্ঠানে গিনেস ওয়ার্ল্ড রেকর্ডস-এর প্রতিনিধি ঘোষণা দেন যে **এই হলেন মুহাম্মদ** শীর্ষক বইটি বিশ্বের সবচেয়ে বড় বই হিসেবে রেকর্ডে নাম লিখিয়েছে। অনুষ্ঠানে বইটির উন্মোচন করা হয় এক জাঁকজমকপূর্ণ অনুষ্ঠানের মাধ্যমে, যেখানে বিশ্বের বিভিন্ন দেশের আরব ও ইসলামি বিশিষ্ট ব্যক্তিরা উপস্থিত ছিলেন। এই সফল প্রকল্পটি সফল করতে যারা সাহায্য করেছিলো, এরমধ্যে পবিত্র নবী সা.কে পরিচিত করানোর আন্তর্জাতিক সংস্থা, আওয়াসিম ইন্টারন্যাশনাল রিয়েল এস্টেট ইনভেস্টমেন্ট কোম্পানি, ফায়েজ সাঈদ অডিও কোম্পানি, ইনফাগো কোম্পানি, উপস্থাপক হুসেইন আল-আমরি উল্লেখযোগ্য। এবং এই কাজে পৃষ্ঠপোষকতা করেছিলো হারাম শরীফের ইমাম শেখ আদেল আল-কালবানী, ড. আব্দুর রহমান আল-তামামী এবং শেখ মুহাম্মদ আল-আরিফি।
## বইয়ের সমর্থনে অবদান রাখা ব্যক্তিত্ব

### প্রকাশনা মুদ্রণে অবদান
বইটি প্রকাশ করার পরে যে কোন ব্যক্তি এটিকে ছাপিয়ে বিলি করতে পারতো, সেই সময়ে অনেক গুরুত্বপূর্ণ ব্যক্তি এই কাজে অংশ নিয়েছেন। এরমধ্যে শেখ হামদান বিন রাশেদ আল মাখতুম ৫০ হাজার কপি বই মুদ্রণ করেছিলেন। ব্যবসায়ী আবু বকর হামেদ ১০ হাজার কপি বই মুদ্রণ করেছিলেন। সংযুক্ত আরব আমিরাতের অভ্যন্তরীণ মন্ত্রণালয়, আবু ধাবি পুলিশ, আল মাখতুম দাতব্য সংস্থা ও  দুবাই পুলিশ একাডেমি বইটির অনেক কপি মুদ্রণ করে বিলি করেছিলেন। ব্যবসায়ী কামাল মোস্তফা আজ-আলদিন, স্যার আবদুল্লাহ আবদুল করিম ও গ্যাসকো কোম্পানি বইয়ের এই মুদ্রণ প্রতিযোগিতায় অংশ নিয়েছিলেন।

### শিল্পীদের অবদান
এই বইটির জন্য একটি বিশেষ সঙ্গীতানুষ্ঠানের আয়োজন করা হয়। সেখানে আরব বিশ্বের বেশ কয়েকজন প্রখ্যাত শিল্পী এবং সঙ্গীতজ্ঞ অংশগ্রহণ করেছেন। এই গানের কথা লিখেছেন কবি শায়খ ড. নাসের আল-জাহরানি, সুর দিয়েছেন সুরকার ফায়েজ আল সাঈদ এবং গেয়েছেন আরব সংগীতের মহান শিল্পী মুহাম্মদ আবদু। এছাড়াও এই আয়োজনে শিল্পী ফায়েজ আল সাঈদ, শিল্পী হুসেইন আল-জাসেমি, সঙ্গীতশিল্পী ওয়াসিমি, সঙ্গীতশিল্পী অসামা সাফি, সঙ্গীতশিল্পী মুহাম্মদ ওবেইদ, শিল্পী ফুআদ আবদুল ওয়াহিদ, শিল্পী আহমেদ বুহরান প্রমুখ শিল্পী অংশগ্রহণ করেছিলেন এবং গান পরিবেশন করেছিলেন।

### সেলিব্রিটি স্বাক্ষরকারীরা
বইটির প্রদর্শনী অনুষ্ঠানে বহু উল্লেখযোগ্য ব্যক্তি বুকিং দর্শনার্থী হিসাবে ছিলেন এবং স্বাক্ষর করেছেন। এসব স্বাক্ষরকারীদের ব্যক্তিদের মধ্যে উল্লেখযোগ্য হলো:

## বই সম্পর্কিত প্রচারণা

শায়েখ রাশেদ বিন হামদান আল মাকতুম এর পৃষ্ঠপোষকতায় রাসূলের প্রতি ভালোবাসা প্রকাশের উদ্দেশ্যে এবং দর্শকদের অংশগ্রহণের মাধ্যমে মিলিয়ন স্বাক্ষরের প্রচারণা চালানো হয়। মুসলিম আইনজীবীদের পরিষদের প্রতিষ্ঠানকে রাসূলের সন্মানকে রক্ষা করার জন্য এবং অপমানকারীদের বিরুদ্ধে আইন প্রণয়ন ও তাদের বিরুদ্ধে পদক্ষেপ গ্রহণের জন্য অনুরোধ করা হয়।

**<nowiki/>'রহমতের নবী' প্রচারণা:** 

এটি একটি আধুনিক ও অনন্য প্রকৃতির প্রচারণা, যা মানুষের কোমল ও সংবেদনশীল অনুভূতিকে স্পর্শ করে, যাতে সাধারণ মানুষ রাসূলের চরিত্র এবং বইটি সম্পর্কে জানতে পারে। বইটির পরিচিতি দেওয়ার জন্য দুবাই মল, জিপি আর, এমিরেটস মল, মেরিনা মলে অমুসলিমদের মধ্যে ফুল এবং রাসূলের পরিচিতি কার্ড বিতরণ করা হয়েছে। এছাড়াও বইয়ের বিজ্ঞাপনে মুহাম্মদী ক্রীড়া পুরস্কারের উদ্ভাবন ও সাহরী অনুষ্ঠানে স্মারক পুরস্কার বিতরণ অনুষ্ঠানের আয়োজন করা হয়েছিলো।

**<nowiki/>'ইসলাম সম্পর্কে আমাকে বলো না, বরং তা চরিত্রে আমাকে দেখাও' প্রচারণা:** 

এই প্রচারণা অংশে রাসূলের সুন্নত জীবনের পুনর্জীবন এবং বিভিন্ন পোস্টার, ভিডিও ও অডিও ক্লিপের মাধ্যমে চালানো হয়েছিল, এমনকি ফেসবুক পেজের মাধ্যমে প্রচারণা চালানো হয়েছিলো। এল মাকতুম ফাউন্ডেশন সাথে বই মুদ্রণ এবং অমুসলিমদের জন্য বিনামূল্যে বিতরণের জন্য চুক্তি স্বাক্ষর করা হয়েছিলো। রোজাদারদের জন্য এক পৃষ্ঠার একটি "সাহরি ফ্রেম" উদ্যোগ চালু করা হয়েছিলো, যার মাধ্যমে ৯ মিলিয়ন লোক উপকৃত হয়েছিলো।

**<nowiki/>'আমি মুসলিম, আমি আমার ধর্মে গর্বিত' প্রচারণা:** 

প্রতি রমজান মাসে "এই মুহাম্মদ" প্রতিযোগিতা আয়োজিত হতে থাকে। ফেসবুক পেজের মাধ্যমে রোজাদারদের জন্য ইফতার প্রস্তুত করার কার্ড ও বইয়ের বিজ্ঞাপন প্রচার করা হয়। নতুন মুসলিমদের জন্য বই উপহার দেওয়ার জন্য বিশেষ ভ্রমণের আয়োজন করা হয়। তৎকালীন সময়ে ডেইলি নিউজ পত্রিকার সহায়তায় একটি সংবাদ সম্মেলনে একটি অপমানজনক ভিডিওটি সরানোর দাবি জানানো হয়।

**<nowiki/>'শান্তির কবুতর উন্মোচন' প্রচারণা** 

মোনাকোর প্রিন্সের পৃষ্ঠপোষকতা এবং দুবাই স্পোর্টস কাউন্সিলের তত্ত্বাবধানে বিশ্বের সবচেয়ে বড় শান্তির কবুতর উন্মোচনের আয়োজন করা হয়। এই প্রজেক্টে ইরাকি মহাকাশচারী ফ্রিদ লফতাসহ আরো গুণীজন উপস্থিত ছিলেন। বইয়ের বিজ্ঞাপনের উদ্দেশ্যে মিশরের শহর গিজাতে ড. মুহাম্মদ আল-আওলাকি এর সাথে সাকিয়া আবদুল মানিম সাওইয়ের যৌথ আয়োজনে একটি সেমিনার আয়োজন করে।

**<nowiki/>'হাসো' প্রচারণা**: 

হাসো প্রচারণার সুন্নাহের অংশ হিসাবে আয়োজন করা হয়। আরব দেশগুলোর সমর্থকদের দ্বারা সুন্নাহ" লেখা প্ল্যাকার্ড দেখানো হয়েছিল, যা সেই সময়ে ব্যাপক জনপ্রিয়তা লাভ করেছিলো। এছাড়া বইটির প্রচারণার জন্য ডুবাইয়ের ফার্মেসি কলেজ এবং কিং সৌদ ইউনিভার্সিটি সহ অন্যান্য প্রতিষ্ঠানে বক্তৃতা ও সেমিনার পরিচালনা করা হয়েছিলো। 

## আরব আমিরাতে বইটির ভ্রমণ

ইবনে বতুতা মল, দুবাই - ১২ মার্চ ২০১২ থেকে ৩০ এপ্রিল ২০১২ পর্যন্ত বইটির প্রদর্শন করা হয়েছিল এবং এক মিলিয়ন স্বাক্ষরের প্রচারণা শুরু হয়েছিল, যেখানে পৃথিবীর শ্রেষ্ঠ ব্যক্তি মুহাম্মদের জন্য এক মিলিয়ন স্বাক্ষর সংগ্রহ করা হয়েছিল এবং সমাজের অনেক গুরুত্বপূর্ণ ব্যক্তি বইটিতে স্বাক্ষর করতে অংশগ্রহণ করেছিলেন।

আল-আইন মল, আল-আইন - ১৭ অগাস্ট ২০১২ থেকে ১৭ সেপ্টেম্বর ২০১২ পর্যন্ত বইটির প্রদর্শন হয়েছিল এবং এক মিলিয়ন স্বাক্ষরের প্রচারণা ও কিছু ইভেন্টে সংযুক্ত আরব আমিরাতের ফুটবল খেলোয়াড়রা অংশগ্রহণ করেছিলেন এবং বইতে স্বাক্ষর করেছিলেন।

আল-মুশরিফ মল, আবু ধাবি -  ২৭ সেপ্টেম্বর ২০১২ থেকে ২৭ অক্টোবর ২০১২ পর্যন্ত বইটির প্রদর্শন করা হয়েছিল এবং এক মিলিয়ন স্বাক্ষরের প্রচারণা চলছিল এবং রমজান মাসের সময় কিছু ধর্মীয় বক্তাদের বই নিয়ে আলোচনা করতে আমন্ত্রণ জানানো হয়েছিল।

বিশ্বগ্রাম, দুবাই -  ১৫ নভেম্বর ২০১২ থেকে ০৬ এপ্রিল ২০১৩ পর্যন্ত বইটি প্রদর্শিত হয়েছিল এবং এক মিলিয়ন স্বাক্ষরের প্রচারণা চলছিল এবং ধর্মীয়, শিল্পী ও ফুটবল তারকাদের আমন্ত্রণ জানানো হয়েছিল স্বাক্ষরের জন্য, পাশাপাশি ওমরাহ কর্মসূচি চালু করা হয়েছিল যা দর্শকদেরকে উমরাহ পালনের জন্য পাঠিয়েছিল।

## গিনেস ওয়ার্ল্ড রেকর্ডসে অন্তর্ভুক্তি
এই প্রকল্পের মূল লক্ষ্য হলো ইসলাম, মুসলমান এবং ইসলামের নবী সম্পর্কে বিশ্বকে ২১শ শতাব্দীর উপযোগী সমকালীন পদ্ধতিতে পরিচয় করিয়ে দেওয়া। এর একটি মাধ্যম হিসেবে গিনেস ওয়ার্ল্ড রেকর্ডসের মতো স্বীকৃত প্রতিষ্ঠান বেছে নেওয়া হয়েছে। নিঃসন্দেহে আজকের বিশ্বে গিনেস রেকর্ড বই আন্তর্জাতিকভাবে খুব গুরুত্বপূর্ণ হিসেবে বিবেচিত হয়, এবং বিভিন্ন শ্রেণির মানুষ এতে কীভাবে স্থান পায় তা জানতে আগ্রহী থাকে। সেই লক্ষ্যেই এই প্রকল্পটিকে গিনেস রেকর্ড বইতে অন্তর্ভুক্ত করা হয়েছে, যাতে এটি বিশ্বের কোটি কোটি মানুষের দৃষ্টি আকর্ষণ করতে পারে। এমনকি যারা সরাসরি এই বইটি পড়তে পারবেন না, তারাও অন্তত এই অসাধারণ প্রকল্পের প্রতি আগ্রহী হয়ে এর মাধ্যমে মহানবী সম্পর্কে জানার সুযোগ পাবেন।

বইটি গিনেস ওয়ার্ল্ড রেকর্ডস থেকে পাঁচটি ভিন্ন সার্টিফিকেট লাভ করেছে। এইগুলো হলো: ১) বিশ্বের সবচেয়ে লম্বা বই। ২) বিশ্বের সবচেয়ে চওড়া বই। ৩) বিশ্বের সবচেয়ে ভারী বই। ৪) বিশ্বের সবচেয়ে দামী বই। ৫) বিশ্বের সবচেয়ে বড় বই।

## প্রাপ্ত পুরস্কার ও সম্মাননা
বই এবং বইটির লেখক এবং বইয়ের সাথে জড়িত ব্যক্তিবর্গ নানা পুরস্কার ও স্বীকৃতি পেয়েছে। সৌদ বিন নায়েফ বিন আবদুল আজিজ আল সৌদ, কুইসিমের উপ-আমির, মন্ত্রী নাসের দাওদ, মন্ত্রী ফয়সাল বিন আবদুল রহমান, লেবাননের প্রধান মুফতি, কিং সাউদ বিশ্ববিদ্যালয়ের তৎকালীন পরিচালক, উম্মুল কুরা বিশ্ববিদ্যালয়ের তৎকালীন পরিচালক এবং বাহরাইনের সংস্কৃতি এবং গণমাধ্যম মন্ত্রণালয় বইটির জন্য সৌজন্যবার্তা পাঠিয়েছিলেন। বইটি যেসব পুরস্কার পেয়েছে তার তালিকা:

* ২০১৩ সালে ব্রিটেন থেকে "সবচেয়ে প্রভাবশালী ব্যক্তিত্ব" হিসেবে "ওল্ডেনবার্গ" পুরস্কার
* আন্তর্জাতিক মানবাধিকার পরিষদ থেকে শুভেচ্ছা পুরস্কার
* মিশর থেকে সর্বোচ্চ সাংবাদিক পুরস্কার (ড. মোহাম্মদ সাঈদ আল-আওলাকি)
* আইনজীবী পরিষদ সন্মাননা (ড. মোহাম্মদ সাঈদ আল-আওলাকি)
* বিশ্বগ্রামে "সেরা ধারণা" পুরস্কার

### বই সম্পর্কে মন্তব্য

* সংযুক্ত আরব আমিরাতের দুবাই আমিরাতের যুবরাজ হামদান বিন মোহাম্মদ বিন রাশেদ আল মাকতুম এর উদ্বোধনী অনুষ্ঠানে বক্তৃতায় বলেন, *এটি একটি ঐতিহাসিক ঘটনা এবং এর প্রথমবারের মতো উদাহরণ, যা শুধু [[ইসলামি বিশ্ব]] নয়, বরং পৃথিবীজুড়ে [[মুহাম্মদ|রাসূল মুহাম্মদের]] জীবনী পরিচিতি প্রদান করে*।
* ইয়েমেনি বিশিষ্ট ধর্ম প্রচারক ড. মুহাম্মদ সাঈদ আল-আউলাকি এর উদ্বোধনী অনুষ্ঠানে বক্তৃতায় বলেন, *এই প্রকল্পের লক্ষ্য হল মানুষকে [[মুহাম্মদ|মুহাম্মদের]] পরিচয় করিয়ে দেওয়া এবং তাদের দৃষ্টি আকর্ষণ করা, এবং বিশ্বব্যাপী এক মিলিয়ন বই বিতরণ করা*।
* বইটির তত্ত্বাবধায়ক রানা আবদুল জব্বার আজ-আলদিন বলেন, *এই প্রকল্প একটি বৈশ্বিক সফলতা, যার জন্য আমাদের গর্বিত হওয়া উচিত এবং এটি একটি বড় দায়িত্ব, যার জন্য আমাদের ধৈর্য ধারণ করতে হবে যেন আমরা এই সফলতা বিশ্বের সামনে নিয়ে যেতে পারি এবং আল্লাহর সাহায্যে আমরা এই লক্ষ্য অর্জন করব।*
* রিয়াদের বাদশাহ খালিদ মসজিদের ইমাম ও খতিব আদিল বিন সালেম আল-কিলবানি বইটির বিশ্বব্যাপী উদ্বোধন অনুষ্ঠানে বলেন, *আশা করি এটি উদ্দেশ্য সাধন করবে, যা মানুষের মধ্যে সেই ব্যক্তিত্বের পরিচয় দিতে যারা জাতির জীবনে বিশেষ প্রভাব ফেলেছেন।*

## তথ্যসূত্র

বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:২০১২-এর বই
বিষয়শ্রেণী:আরবি ভাষার অ-কল্পকাহিনী বই
বিষয়শ্রেণী:ইসলামি বিশ্বকোষ
বিষয়শ্রেণী:আরব বিশ্বে ইসলামবাদ
বিষয়শ্রেণী:মুহাম্মাদের জীবনীগ্রন্থ
বিষয়শ্রেণী:গিনেস বিশ্ব রেকর্ড